Polom (vrch v Malej Fatre)

Polom (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v severnej časti Lúčanskej Malej Fatry. Leží nad obcou Stráňavy, približne  juhovýchodne od Žiliny. Kvôli rozsiahlej ťažbe vápenca je vrch z diaľky identifikovateľný.

 Poloha 
Nachádza sa v strednej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a v katastrálnom území obce Stráňavy. Najbližšími vrchmi sú na severe Kojšová (), na východe Grúň (), na juhu Úplaz () a na západe ležiaci Hoblík ().

 Opis 
Vrch na západnom okraji Malej Fatry zaujme už od mesta Žilina devastovaným povrchom. Veľký kameňolom za desiatky rokov výrazne ubral z masívu vrchu, pričom odťažený bol aj pôvodný vrchol. Veľká časť Polomu má len fragmenty porastu, súvislejší porast zmiešaného lesa sa nachádza vo východnej a južnej časti. Zaujímavosťou je preprava vyťaženého vápenca pásovým dopravníkom ponad Váh do vápenky vo Varíne. 

Z južnej strany vrch obteká a odvodňuje Stráňavský potok, východné svahy odvodňuje potok Javorina. Na úpätí vrchu sa nad obcou Stráňavy nachádza múzeum so stálou expozíciou Malofatranskej operácie, počas ktorej v okolí prebiehali koncom II. svetovej vojny tuhé boje. Na vrchole sa nachádzal „Pamätník víťazstva I. čs. armádneho zboru“, ktorý v tejto oblasti pôsobil v apríli 1945. Z dôvodu rozširovania lomu bol v roku 1986 presunutý na susednú Javorinu. Na západnom úpätí na trase turistického chodníka sa nachádza chata Polom.

Z Polomu sa v počiatkoch televízie (od roku 1961), kvôli jeho dostupnosti, výhľadu na Žilinskú kotlinu a nadmorskej výške, určitý čas vysielal televízny signál pre Žilinu a okolie. 

 Výhľady 
Najvyššia časť Polomu je pokrytá nesúvislým lesom, no blízke lokality na okraji lomu umožňujú zaujímavý výhľad severným a západným smerom. Mimo okolitých vrchov Lúčanskej Fatry je dobre viditeľná Žilinská kotlina, Krivánska Fatra, Súľovské vrchy, Javorníky a Kysucká vrchovina. Pri vhodných podmienkach možno pozorovať časť Strážovských vrchov, tisícovky Moravsko-sliezskych Beskýd (Kněhyně, Smrk a Lysá hora), Kysucké aj Oravské Beskydy.

 Podujatia 
Konajú sa tu cyklistické preteky Šprint Polom, ktorých štart je v obci Stráňavy a cieľ v sedle Javorina. Dĺžka trate s prevýšením 521 metrov je .

 Prístup 
 po  značke lesnou cestou z obce Stráňavy cez sedlo Javorina (). Doba výstupu je cca 2 hodiny.
 po  značke zo Strečna s pokračovaním na hlavný hrebeň, Úplaz a Martinské hole
 lesnou cestou zo Stráňav (vhodnou pre horskú cyklistiku)

 Referencie 

 Pozri aj 
 Lúčanská Fatra
 Zoznam vrcholov v Malej Fatre

 Galéria 

 Iné projekty 

 Externé odkazy 
 Poloha na turistickej mape

 Zdroj 
 Malá Fatra – Martinské hole, Letná turistická mapa 1:50 000'', Vojenský kartografický ústav, š.p., Harmanec, 2000

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Stráňavy
Kategória:Vrchy v okrese Žilina